Carl Adolf Dahl
Store norske leksikon,Teknologi og industri,Transport,Jernbane og sporvei,Jernbanebiografier
Carl Adolf Dahl var stadsingeniør i Trondheim fra 1859 til 1899, og sentral i utviklingen av jernbanen og havneområdet i byen.
Hans idé var å skape en ny havn med tilknytning til en ny jernbanestasjon på Brattøra. Den første jernbanen, Størenbanen mellom Trondheim og Støren som ble åpnet i 1864, hadde sin stasjon på Kalvskinnet på Elgesæter. Da Meråkerbanen ble åpnet i 1881 ble dennes stasjon lagt på Brattøra. I 1884 var Størenbanen forandret, den gamle stasjonen nedlagt og linjen ført forbi Marienborg ved oppfylling av stranden og ved Nidelvas utløp. Dermed var begge banene knyttet sammen og havnen knyttet til stasjonsområdet.En statue av Dahl, utført av Stinius Fredriksen, står utenfor jernbanestasjonen i Trondheim. Les mer i Store norske leksikon Carl Dahl i Norsk biografisk leksikon Trondheim